Tornen les Festes al barri del Raval amb una programació diversa i amb totes les mesures de seguretat davant la Covid
15 setembre 2021

## Tornen les Festes al barri del Raval amb una programació diversa i amb totes les mesures de seguretat davant la Covid15 setembre 2021Última actualització: 15 setembre 2021

![](../gestion/img/068717ad63434e2bc5a7d500686e87b9adf6824d7d6b3edb73cf8323381bddfa.jpg)  
  

La presidenta de la Junta de Districte del Raval, Amparo Victoria, ha presentat aquest matí la programació de les Festes d'aquesta barriada, que es desenvoluparan de 17 al 19 de setembre en honor al Santíssim Ecce Homo i amb una gran varietat d'activitats i mesures sanitàries per a garantir la seguretat.

"_L'any passat no vam poder celebrar les nostres benvolgudes festes del Raval i, enguany, anem a viure-les d'una manera diferent de l'habitual, amb prudència, respectant les mesures de seguretat i atenent les indicacions que regiran tots i cadascun dels actes que hem programat. Perquè només així aconseguirem que l'esforç de tantes i tantes persones que han treballat per configurar la programació, haja valgut la pena_", ha destacat Victoria, qui ha agraït a l'Associació veïnal de la barriada l'esforç i la implicació que ha mostrat per conformar "_un programa a l'altura de les circumstàncies_".

Per últim, la presidenta de la Junta del Districte del Raval ha demanat col·laboració i responsabilitat als veïns i veïnes del barri i ha mostrat esperança de cara al pròxim any, quan espera que les festes es puguen desenvolupar amb total plenitud.

La programació completa és la següent:  
  
**Divendres 17 a la plaça Sant Josep**

*   18 hores: Espectacle de titelles, música i dansa 'La historia interminable', de Paul Ende, amb Rebombori Cultural.
*   19 h.: Berenar amb orxata.
*   21 h.: Espectacle de música i humor amb 'Los Chimichangs', a càrrec de la companyia JUJA Teatre.

**Dissabte 18**

*   11.30 hores: Iniciació a la Petanca. Parc Vorariu. Taller al Parc Vorariu per a iniciar-se en el joc de la petanca amb inscripció fins al 16 de setembre.
*   19 h.: Colla "La Cosa Nostra" Tabal i Dolçaina amb recorregut per diferents places i carrers del barri.
*   21 h.: Concert de vent-metall a plaça Sant Josep a càrrec de la Banda del Centre Musical de Beniopa, dirigida per Merche Femenia, que amenitzarà el públic amb les cançons més icòniques del pop-rock contemporani i amb dos pasdobles d'autors valencians.

**Diumenge 19**

*   12 hores: Banda de Cornetes, Tambors Santo Sepulcro amb recorregut per diferents places i carrers del Raval.
*   19:30 h.: Missa en honor a l'Ecce Homo.
*   20:30 h.: Actuació del grup de Danses Rebombori a la Plaça Sant Josep. En acabar es dispararà un bombardeig pirotècnic.

[Twittear](https://twitter.com/share)